Publication: Magyar Közlöny
Issue: MK-2000-62 (Year: 2000, Number: 62)
Era: 1990-2004
Section: 11/1999. (III. 19.) GM rendelet (a továbbiakban: R.) egyes
Paragraph Index: 26

(8) Ha a gázértékesítő a téli fogyasztási időszakban a földgáz átadásának szünetelését rendeli el a gázszolgáltató által ellátott időszakos fogyasztó esetében és a gázszolgáltató által lekötött legnagyobb napi teljesítményben ezen fogyasztó lekötött teljesítménye is — a gázértékesítő és a gázszolgáltató közötti szerződés szerint igazoltan — szerepel, a gázszolgáltató az (5) bekezdésen túl további, naponként számítandó díjkedvezményre jogosult. Ezen kedvezmény értékét — a gázszolgáltató és az érintett fogyasztó közötti szerződésben lekötött teljesítmény (MJ/h) 24-szerese és — a gázszolgáltató által lekötött napi teljesítmény (MJ/nap) hányadosa alapján kell kiszámítani oly módon, hogy az előbbi hányadost meg kell szorozni az éves viszonteladói teljesítménydíj 365-öd részével.

Source: https://magyarkozlony.hu/hivatalos-lapok/c76ee9d14c90a1ba58d9616a5c5c0838529314b3/dokumentumok/dd2cd93c8ee7e6e94aa87e2fc6117294eedc5cd5/letoltes